અમદાવાદનાં ફેમિલિ ફિઝિશિયન ડૉક્ટર કુંજલ પટેલ કહે છે કે આપણા દેશમાં ન્યુટ્રિશિયન ડેફિશિયન્સી વધુ પ્રમાણમાં જોવા મળે છે. કેટલાક સંજોગોમાં ડૉક્ટર દવા લખી આપે છે. ડૉક્ટરની સલાહ વગર કોઇ પણ જાતની ટેબ્લેટ લેવી હાનિકારક છે. ક્યારેય કોઇ પણ ગોળી પ્રિસ્ક્રિપ્શન વગર ન લેવી જોઇએ. મેડિકલ સ્ટોરમાં મળતી વિટામિનની ગોળીઓ પ્રિસ્ક્રિપ્શન વગર મળતી હોવાથી લોકો તેનો બેફામ ઉપયોગ કરે છે, જે શરીર માટે હાનિકારક છે. સિઝનલ ફ્રૂટ્સ, લીલા શાકભાજી અને સંતુલિત આહારથી શરીરને જરૂરી વિટામિન્સ મળી રહે છે. તેથી રોજિંદા આહારમાં તેનો સમાવેશ કરવો જોઇએ.